Gjermania feston 20 vjetorin e ribashkimit
Presidenti Obama tha se ribashkimi i Gjermanisë i kishte hapur dyert një lirie të paprecedent në kontinentin evropian dhe në botë
Ndoshta në asnjë vend tjetër në Gjermani nuk kuptohet efeketet e Perdes së Hekurt si në fshatin e vogël Moedlareuth. Ky fshat me vetëm 50 banorë u nda përgjysmë pas Luftës së Dytë Botërore dhe mbeti i tillë për katër dekada. Dy kulla të braktisura vrojtimi, një mur i gjatë i barëdh, një gardh me tela me gjemba mbi të dhe postat kufitare janë kujtimet e atyre që kaluan banorët e këtij fshati për më shumë se 40 vjet. Pas dorëzimit pa kushte të Gjermanisë në vitin 1945, Aleatët e ndanë Gjermaninë e pushtuar në katër zona ushtarake, në atë franceze në jugperëndim, britanike në veriperëndim, amerikane në jug dhe sovjetike në lindje. Dy shtete u krijuan. Gjermania Perëndimore, një demokraci parlamentare, anëtare e NATOs, një nga vendet themeluese të Bashkimit Evropian dhe një nga ekonomitë më të mëdha në botë dhe Gjermania Lindore, një diktaturë totalitare staliniste, aleate e Bashkimit Sovjetik. Kur Gjermania u nda, fillimisht u ndërtua një gardh dhe pastaj një mur në Moedlareuth, i cili ndau lindjen nga perëndimi, dhe në një rast vëllanë nga vëllai. Gjermania u ribashkua në vitin 1990, pas rënies së qeverisë komuniste të Gjermanisë Lindore dhe hapjes së Murit të Berlinit. Tani Moedlareuth është një muzeum me një ekspozitë të hapur që tërheq rreth 60 mijë vizitorë në vit. Është xhiruar edhe një film që dokumenton ndarjen e fshatit. Guida turistike Heiko Ultsch thotë se ai është tepër mbresëlënës për shumë vizitorë. Vizitorja amerikane Amy Ladd thotë se u shtang kur mësoi se fqinjët që jetonin vetëm disa qindra metra larg njeri tjetrit nuk mund të shkëmbenin vizita. 20 vjet më parë ndarja u shemb dhe Gjermania u ribashkua zyrtarisht. Terry Green është vizitor nga Florida. Qytetari gjerman Berg Ozminski thotë se fëmijët e tij nuk kanë asnjë ndikim nga ndarja lindje-perëndim, sepse ajo ndodhi para lindjes së tyre. Por ende ka pakënaqësi lidhur me bahkimin në të dy krahët. Papunësia në pjesën lindore të Gjermanisë është më e lartë se sa në perëndim dhe disa gjermanë ankohet se u është dashur të paguajnë për koston e ribashkimit. Historiania Juliane Schutterle shpjegon. Ajo thotë se kritikët nuk i kushtojnë vemendje diçkaje më të rëndësishme. Shumë njerëz në Gjemani mendojnë se se procesi i ribashkimit pothuajse ka përfunduar dhe shpresojnë se gjermanët nuk do të mendojnë më për vendin si liddje dhe perëndim. Ky fshat, që dikur njihej si Berlini i Vogël , tregon se sa e ndarë ishte dikur Gjermania dhe sa përpara ka ecur ajo në këto 20 vjetët e fundit.